钦定古今图书集成/明伦汇编/官常典/第753卷 > 陈济世
## 钦定古今图书集成/明伦汇编/官常典/第753卷 > 陈济世

按《五河县志》：“济世，字斗华。为人严气正性，不为苟容。
由岁贡任淮安府沭阳县训导。课诸生，先与谈忠孝
节义，娓娓不倦。文章力尚醇古，多士咸宗师之。致仕
归。崇祯十六年，流贼破城，众各鸟兽窜，贼纵兵四掠，
济世曰：‘为国诸生，不能杀贼，当守；不能守，当死。忍僵
视其淫妻戮子乎’？遂整冠带，同妻赵氏坐明伦堂骂”
贼而死。